ที่ปรึกษาหนุนจีสตีล+AMโหวต15ส.ค.
&#8220;ไอวีโกลบอล&#8221; ที่ปรึกษาการเงินอิสระ เคาะ อาร์เซลอร์ มิตตัล เข้าลงทุนจีสตีล
10 ส.ค. 2554

“ไอวีโกลบอล” ที่ปรึกษาการเงินอิสระ เคาะ อาร์เซลอร์ มิตตัล เข้าลงทุนจีสตีล 
ฃหนุนผู้ถือหุ้นยกมือ 15 ส.ค. บริษัทหลักทรัพย์ ไอ วี โกลบอล ในฐานะที่ปรึกษาทางการเงินอิสระ ของบริษัท จีสตีล (GSTEEL) สรุปประเด็นการเข้าร่วมทุนของบริษัท อาร์เซลอร์ มิตตัล (AM) ว่า ผู้ถือหุ้นควรอนุมัติการทำรายการที่เกี่ยวโยงกันทั้ง 3 รายการ คือ การออกและเสนอขายหุ้นเพิ่มทุนจำนวน 11,920 หุ้น คิดเป็น 40% ของทุนจดทะเบียนหลังเพิ่มทุน ราคาหุ้นละ 0.63 บาท การทำสัญญาให้ความช่วยเหลือทางการเงิน และสัญญาให้ความช่วยเหลือทางธุรกิจ 
สำหรับการลงทุนของ AM ส่งผลดีต่อกลุ่มจีสตีล ให้กลับมาแข็งแรงอีกครั้ง และผลักดันให้เป็นผู้นำการผลิตเหล็กที่มีคุณภาพในอุตสาหกรรมเหล็กในประเทศและภูมิภาค 
นอกจากนี้ ที่ปรึกษาอิสระฯ เสนอแนะว่า หากผู้บริหารเจรจากับ AM ให้ปรับลดดอกเบี้ยลงจาก 12% หรือค่าธรรมเนียม 2% รวมถึงเจรจาให้มีการยกเว้นการคิดดอกเบี้ยช่วงปีแรกของการกู้ จะเป็นประโยชน์กับผู้ถือหุ้น
อย่างไรก็ตาม การได้รับความช่วยเหลือทางการเงินครั้งนี้ จีสตีล จะนำเงินบางส่วนจ่ายเจ้าหนี้การค้า ทำให้อัตราส่วนหนี้สินต่อทุน (DE) ลดเหลือ 0.4% ต่ำสุดในอุตสาหกรรมเหล็กในเมืองไทย
ทั้งนี้ จีสตีล กำหนดประชุมวิสามัญผู้ถือหุ้น 15 ส.ค.นี้ เพื่ออนุมัติการทำรายการข้างต้น